### 9.      Beslutning - Økonomisk disponering i projekt Kultur- og Paulina Lauridsen**Åbent**

Sagsnr.: 326-2014-137829     J.nr.: 04.04.00           Dokumentnr.:
326-2018-297862

**Sagstype**

Beslutning

**Resume og sagens baggrund**

I forbindelse med budgetaftalen for budget 2015-2018 blev
det besluttet at afsætte i alt 35 mio. kr. til etablering af Kultur- og
Liva Lauridsen. Derudover har kommunalbestyrelsen i budgetaftalen for 2019
afsat yderligere 10 mio. kr. til projektet. Ud over dette har Lokale- og
Anlægsfonden givet tilsagn om medfinansiering på 10 mio. kr.

I forbindelse med udbud af projektet hen over sommeren 2018
har det vist sig at de indkomne bud var højere end budgettet. Administrationen
har på baggrund af den politiske styregruppes beslutning af 14. september 2018
arbejdet med besparelser, optimeringer, og yderligere finansiering m.m. i
projektet og fremlagt dette for styregruppen. Den politiske styregruppe har på
møde den 6. november 2018 besluttet, at anbefale den økonomiske disponering.
Jon Steffensen (Ø) stemte imod.

**Indstillinger**

Direktøren indstiller, at den fremlagte økonomiske
disponering for byggeriet Kultur- og Liva Lauridsen godkendes.

**Behandling**

Økonomiudvalg, Kommunalbestyrelse

**Sagsfremstilling**

Siden Kommunalbestyrelsen i december 2014 godkendte
igangsættelsen af arbejdet med projektet og nedsatte en politisk styregruppe
til at sikre gennemførelsen, har der været afholdt arkitektkonkurrence - sammen
med Lokale og Anlægsfonden -, blevet udarbejdet byggeprogram,
dispositionsforslag og projektforslag. Projektet er undervejs blev tilrettet i
forhold til brugerønsker om større antal kvadratmeter og indretning.
Projektøkonomien er ikke tilsvarende øget.

I foråret 2018 foregik prækvalifikation af storentreprenører
og over sommeren 2018 har projektet været i udbud, som et EU-udbud efter
udbudsloven med begrænset licitation.

Projektet er opdelt i 5
storentrepriser.

Ludvig Nielsen

Laura Jacobsen

C. VVS og El-entreprise

Gitte Steffensen og inventar

Carl Petersen.

Tildelingskriteriet er
"Økonomisk mest fordelagtigt tilbud".

Det vil sige, at det ikke
udelukkende er prisen, men en række delkriterier, der er udslagsgivende for
tildeling af opgaven.

Delkriterierne er:

· Pris

· Bemanding og organisation

· Kvalitet.

Efter at have modtaget tilbuddene fra de prækvalificerede storentreprenører
viste sammentællingen en samlet anlægsøkonomi på 64 millioner kr. I dette beløb
er indeholdt 7,4% til uforudsete udgifter, svarende til 3,75 million kr.

Anlægssummen er dermed noget højere end de af Kommunalbestyrelsen
afsatte 35,6 mio. kr., samt 10 mio. kr. fra Lokale og Anlægsfonden.

Følgende elementer er tilskrevet denne fordyrelse:

· Øget antal kvadratmeter i forbindelse med udvidelse af multihal
samt kultur/rytmiksalen

· Omlægning af forsyningsledninger i byggefelt

· Ekstraordinær blød bund

· Funktioner, som er dyrere end forudsat

Villads Krogh kontrakt øger omkostninger

· Markedspriserne er steget gennem det seneste stykke tid i
byggebranchen som tilskrives konjekturene.

Efter resultatet af udbuddet bad den politiske styregruppe
administrationen om at:

· Indlede forhandlinger med de vindende storentreprenører - under
forudsætning af at den totale finansiering efterfølgende kom på plads.

· Forsøge at finde besparelser og optimeringer for 3,6 mio kr.

· Inddrage projektgruppen i forhold til besparelsesforslag.

Administrationen indledte dialog med Lokale og Anlægsfonden
og med totalrådgiver om projektoptimeringer og muligheder for at bidrage med
flere midler til projektet.

Lokale og Anlægsfonden har tidligere bevilget 10 mio.kr. til
projektet via indsatsen "Nye Tider - Nye Haller" og har i forbindelse
med resultatet af det udbuddet bevilget yderligere 3,5 mio. kr. til projektet.

Kommunalbestyrelsen har i budget 2019 afsat yderligere 10
mio. kr. til projektet.

Dermed er den samlede anlægsbevilling på 58,5 mio. kr.

De resterende 5,5 mio. kr. findes:

· Dels ved rene besparelser, godkendt af den politiske styregruppe
og efter dialog med projektgruppen, på sammenlagt 1,274 mio. kr.

· Dels på tekniske besparelser (primært CTS-styring af varme og
ventilation) på sammenlagt 1,275 mio. kr.

· Dels på optimeringer/forhandlinger med de enkelte
storentreprenører, som sammenlagt gav besparelser på 1,154 mio. kr.

· Forslag til optimeringer fra storentreprenørerne har givet 0,187
mio.kr.

· Totalrådgiver har givet en rabat i deres honorar på 0,5 mio. kr.

· Regulering af procentsatsen til uforudsete udgifter fra 7,4 % til
5,43 %.

· Som ekstra udgift på grund af fejl i en angivet mængde, skal
tillægges 0,375 mio. kr. samt 0,460 mio. kr. i bygherreleverancer.

Oversigt over den nuværende økonomi inkl. besparelser og
optimeringer bliver fremlagt på Økonomiudvalgets møde.

Oversigt over besparelser er vedlagt som bilag.

**Økonomiske konsekvenser**

Det økonomiske disponeringsforslag er inden for
anlægsrammerne og midlerne som Lokale-Anlægsfonden har givet tilsagn om. De
konkrete økonomiske konsekvenser fremgår af sager som bliver fremlagt i
forbindelse med løbende frigivelser af rådighedsbeløb.

**Økonomiudvalgets møde den 21.
november 2018:**

Anbefales.

Signe Lassen og Ingrid Lind, A, og Jon Steffensen,
Ø, var imod.

**Administrationens tilføjelse 26. november 2018:**

Signe Lassen har i mail af 23. november 2018 gjort
opmærksom på, at der er en fejl i referatet fra Økonomiudvalgets møde, idet
Socialdemokratiet var for en anbefaling af indstillingen.

**Bilag**

|  |  |
| --- | --- |
| Oversigt over endelige\_besparelser\_12.11.18 | 326-2018-284819 |